jkorsvik/nowiki_second_scrape_merged huggingface dataset:
Delaware State University

Delaware State University er et delstatseid universitet i Dover, Delaware i USA – det nest største i delstaten. Det ble grunnlagt i 1891 som et av de såkalte Historiske svarte læresteder i USA.
Sudenttallet i 2006 var i alt 3 657 fra 32 forskjellige land, og det var dette året US$ 5 746 i årlige skolepenger for studenter som er hjemhørende i delstaten Delaware. Andre studenter betaler ca. 13 000 dollar i skolepenger. Det er studier helt opp til doktorgradsnivå (Ph.D).
Det gis undervisning i en rekke konvensjonelle universitetsfag. foruten luftfartsfag og kunstfag. Forskningsmiljøene innen matematikk og realfag tiltrekker nasjonale forskningsmidler.
Den 21. september 2007 ble to studenter skutt ned, men overlevde. En ung student ble arrestert, og mistenkes for å ha kopiert Virginia Tech-massakren.
Allen L. Sessoms er rektor siden 2003.


== Eksterne lenker ==
(en) Offisielt nettsted 
(en) Delaware State University – kategori av bilder, video eller lyd på Commons
Delta State University

Delta State University er et delstatseid universitet i Cleveland, Mississippi. Det ble grunnlagt i 1924 som lærerskole, og ble universitet i 1974.
Skolene er:

College of Arts and Sciences
College of Business
College of Education
School of NursingDelta State hadde 4 217 studenter i 2006, og dette året var skolepengene US$ 4 498 for studenter fra Mississippi. Det undervises helt opp til doktorgrad.
John Hilpert har vært rektor siden 2003.


== Referanser ==


== Eksterne lenker ==
Delta State University
Delta State University Dept of Music
(en) Offisielt nettsted 
(en) Delta State University – kategori av bilder, video eller lyd på Commons
Trenor

Trenor, tidligere Rana trevarefabrikk, er en vindusfabrikk med hovedkontor på Hemnesberget i Nordland. Fabrikken produserer hovedsakelig vinduer, balkongdører og utvendige skyvedører.
Fabrikken ble etablert i 1925 med produksjon av vinduer, møbler, dører, trapper, kjøkkeninnredninger og lignende. I 1960 var Rana trevarefabrikk en av fem fabrikker som var med på etableringen av Trefaco. Senere dannet Rana trevarefabrikk Trenorgruppen sammen med Bindalsbruket og Svenningdal trevarefabrikk. I 2010 ble Trenorgruppen avviklet.
Trenor er en sammensetning av «tre i nord». 


== Referanser ==
DePaul University

DePaul University er det største katolsk universitetet i USA, lokalisert i Chicago, Illinois. Det ble grunnlagt 1898, oppkalt etter den franske presten Vincent de Paul, og har i alt sju campuser i Chicago og forsteder.
DePaul hadde 23 149 studenter fra 30 land immatrikulert i 2006, og 23 401 i 2007 – herav 1 024 jusstudenter. Skolepengene var i 2006 årlig US$ 22 575, som steg til US$ 23 820 i 2007. Det undervises opp til doktorgradsnivå.
Skolene omfatter:

College of Liberal Arts & Sciences
College of Commerce
College of Communication
College of Law
School of Computer Science, Telecommunications and Information Systems
School for New Learning
School of Education
School of Music
The Theatre SchoolRektor er Dennis H. Holtschneider. Chicago-ordfører Richard M. Daley har studert her. Alumnimedlemskapet (2007) er på om lag 130 000.


== Referanser ==


== Eksterne lenker ==
(en) Offisielt nettsted 
(en) DePaul University – kategori av bilder, video eller lyd på Commons 
Fakta om DePaul
Megareksi

Megareksi er en mental tilstand, eller kroppsbildeforstyrrelse, hvor en person blir sykelig opptatt av å få stor muskelmasse, og bli sterkere. Personen ser på seg selv som for liten, eller tynn, men er gjerne godt over gjennomsnittlig muskulære. Sykdommen kalles også for vigoreksi, omvendt anoreksi eller Adonis-kompleks.
Utøvere innen kroppsbygging synes å være spesielt utsatt. I en undersøkelse fra Idrettsvitenskapelig institutt ved NTNU konkluderes det med at 6,5 % av de mennene som trente på treningssenter hadde tegn på megareksi.Organisasjonen Forebyggende mot Narkotika, oppgir følgende faktapunkter om megareksi:
Ekstrem kroppsbygging kalles megareksi eller kroppsbildeforstyrrelse på fagspråket.
Megareksi rammer først og fremst menn som i utgangspunktet er muskuløse og veltrente.
Det er spesielt i kroppsbyggermiljøene man finner menn som er sykelig opptatt av å bli store.
Dårlig selvbilde er ofte en fellesnevner for gutter som lider av megareksi.
Noen megarektikere bruker anabole steroider og andre medikamenter for raskere å nå sitt mål om en idealkropp.
Samtaleterapi har vist seg å være den beste formen for behandling av megareksi.


== Referanser ==
DeVry University

DeVry University er en rekke amerikanske universiteter i delstatene Arizona, California, Florida, Georgia, Illinois, Missouri, New Jersey, Ohio og Texas. Det første lærestedet ble åpnet i Chicago i 1931.
Det undervises særlig i teknologifag, økonomi, regnskapslære, ulike realfag og språk ved DeVry, og det gis etter- og videreutdanning.
Universitetskjeden omfatter også DeVry University Online i Oakbrook Terrace, Illinois fra år 2000. Eieren – den kommersielle høyskolekjeden DeVry Inc, eier også de to lærestedene ved navn DeVry Institute of Technology i Long Island City, New York (1.254 studenter i 2006) og i Calgary, Canada.
Ellers er de viktigste av de i alt 27 lærestedene lokalisert på følgende steder, med studenttall per 2006:

DeVry University Addison, Illinois – 1.440 studenter
DeVry University Chicago, Illinois – 2.055 studenter
DeVry University Columbus, Ohio – 2.546 studenter
DeVry University Decatur, Georgia – 2.279 studenter
DeVry University Fremont, California – 1.581 studenter
DeVry University Irving, Texas – 1.717 studenter
DeVry University Kansas City, Missouri – 1.148 studenter
DeVry University Long Beach, California – 1.098 studenter
DeVry University Naperville, Illinois – 8.828 studenter
DeVry University North Brunswick, New Jersey – 1.417 studenter
DeVry University Orlando, Florida – 1.295 studenter
DeVry University Phoenix, Arizona – 1.185 studenter
DeVry University Pomona, California – 1.706 studenter
DeVry University Tinley Park, Illinois – 1.261 studenter
DeVry University Online, Oakbrook Terrace, Illinois – 6.569 studenterDet var i 2006 totalt 28.526 studenter i campusundervisning, og 6.569 studenter i fjernundervisning – i alt 35.095 studenter.
Skolepengene varierte i 2006 fra US$ 12.600 til US$ 14.640. Det undervises opp til Mastergradnivå ved 12 av de 15 lærestedene.
Det har vært ført en rekke klagesaker mot DeVry, stort sett med anklager om dårlig undervisning.


== Referanser ==


== Eksterne lenker ==
(en) Offisielt nettsted 
(en) DeVry University – kategori av bilder, video eller lyd på Commons 
DeVry Inc – historien
DeVry Institute of Technology Long Island City, New York
DeVry Institute of Technology Calgary, Alberta
Åsta Hjelm

Gerd Åsta Hjelm Arnesen (født 21. desember 1919 i Horten, død 4. april 2003 i Larvik) var en norsk komponist og tekstforfatter. Hun skrev en rekke av Lille Grethes slagere, blant annet «Teddyen min». Hjelm skrev også sanger for andre artister, som for eksempel «Brevet jeg aldri sendte» for Åse Wentzel og «Flyktningegutten» for Harald Dyrkorn. Hun ble utnevnt til æresambassadør for Horten i 1997. 


== Filmografi ==
1957 Selv om de er små (norsk)
1957 Far til fire og onkel Sofus (dansk) Karin, Lille Gretes mor


== Referanser ==


== Eksterne lenker ==
Minneord skrevet av Hortens ordfører
Kerstin Steinbach

Kerstin Steinbach, egentlig  Kerstin Birgitta Steinbach (født 5. september 1956 i Vimmerby, Småland) er en  svensk skuespiller. 


== Filmografi (utvalg) ==
2019 – Bonusfamiljen
2007 – Beck - I Guds navn  (Svensk tittel: Beck – I Guds namn) – Andrea Lundmark
2004 – Strandvaskaren – Rektor Laila
1997 – Dead Inn- Billie Jo
1996 – The Side of the Road
1995 – Immortal – Sandra (Groupie)


== Referanser ==


== Eksterne lenker ==
(en) Kerstin Steinbach på Internet Movie Database 
Svensk Filmdatabas: Kerstin Steinbach
Datatype

I informasjonsteknologi er en datatype en definisjon av hvilke data som kan lagres i en gitt variabel og hvordan disse dataene skal leses og lagres. Man kan si datatypen er dataenes mest grunnleggende metadata. Datatyper er sentralt i de fleste programmeringsspråk, men er egentlig et hjelpemiddel til å abstrahere måten data er lagret på. Dette er upraktisk hvis programmereren ønsker full kontroll, men problemet kan omgås ved å omdefinere datatypen (typekonvertering) eller lage en peker av en annen datatype til det samme minneområdet. Som navnet antyder, er datatypen strengt tatt en egenskap ved dataene som er lagret, mens programmeringsspråk knytter det til variabelen eller minneområdet der det er lagret. I objektorientert programmering finnes det komplekse datatyper som er bygd inn i objekter, som er enda et nivå av abstraksjon. Komplekse datatyper er ikke nødvendigvis tilgjengelige på en forutsigbar måte annet enn gjennom objektets funksjoner. Et vanlig eksempel på en kompleks datatype er strenger.


== Programmeringsparadigmer ==
I lavnivåprogrammering kan man ha lov å late som tilfeldige data har en valgt datatype. Eksempelet nedenfor er et program skrevet i C som skriver ut inndata i form av tallverdiene av hver byte, separert med mellomrom. Legg merke til at programmet er fritt for eksplisitt og implisitt typekonvertering.
Gustav Deinoff

Gustav Hjalmar Deinoff (født 3. mars 1978 i Karlskoga) er en svensk skuespiller.
Deinoff studerte ved Teaterhögskolan i Stockholm 2000-2004. 


== Filmografi (utvalg) ==
2007 – Beck - I Guds navn  (Svensk tittel: Beck – I Guds namn)
2004 – Babylonsjukan
2000 – Dog Is Watching (kortfilm)


== Eksterne lenker ==
(en) Gustav Deinoff på Internet Movie Database 
(sv) Gustav Deinoff i Svensk Filmdatabas 
(da) Gustav Deinoff på Filmdatabasen 
(en) Gustav Deinoff hos The Movie Database
DeVry Institute of Technology

DeVry Institute of Technology er to læresteder innen teknologifag i Calgary, Canada og i Long Island City, NY, USA. Lærestedet i New York ble grunnlagt i 1994, og har (2006) totalt 1.254 studenter.
Skolene drives av DeVry Inc, som også driver 25 læresteder under navnet DeVry University i USA.


== Eksterne lenker ==
DeVry Institute of Technology Long Island City, New York
DeVry Institute of Technology Calgary, Alberta
Stupino

Stupino (russisk: Сту́пино) er en by i Moskva oblast i Russland. Den ligger ved elva Oka, rundt 100 km sør for Moskva.  Innbyggertall: 63 124 (folketelling 2002), 74 476 (folketelling 1989).
Byen ble grunnlagt i 1939 som en lukket by.  Dens viktigste landemerke er Belopesotskij-klosteret, med bygninger fra 1600-tallet og fremover. Under den kalde krigen var den viktigste industrien i Stupino våpenproduksjon.


== Referanser ==


== Eksterne lenker ==
Belopesotskijklosteret
Vinbergsnegl

Vinbergsnegl (Helix pomatia) er et bløtdyr og tilhører de landlevende lungesneglene. Dens naturlige utbredelse er i Mellom- og Sørøst-Europa, men den finnes også i Nord-Europa og Norge.


== Utseende ==
Skallhøyde er 38-45 millimeter og det har 5 vridninger. Å lese et skall vil si å holde det på en spesiell måte slik at antall vridninger kan telles og høyden kan måles. Åpningen skal vende mot deg og toppen opp.  Mål er skallhøyde og nummer er vridninger.
Kroppen er grålig, brun. Skallet er lyst på farge med mange avlange små diffuse brune flekker. Den lever på land ofte i åpen løvskog.


== Levevis ==
Vinbergsnegler er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg om våren. Kroppene presses sammen, fot mot fot, rett overfor hverandre. Med vaggende bevegelser beføler de hverandre med leppene og tentaklene.  Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne.  De befrukter hverandre samtidig. Ettersom de er tvekjønnet kan begge legge egg. I naturen når den en alder på 6 til 8 år.


== Eksterne lenker ==
(en) vinbergsnegl – oversikt og omtale av artene i WORMS-databasen 
(en) vinbergsnegl i Encyclopedia of Life 
(en) vinbergsnegl i Global Biodiversity Information Facility 
(no) vinbergsnegl hos Artsdatabanken 
(sv) vinbergsnegl hos Dyntaxa 
(en) vinbergsnegl hos Fauna Europaea 
(en) vinbergsnegl hos ITIS 
(en) vinbergsnegl hos NCBI 
(en) Kategori:Helix pomatia – bilder, video eller lyd på Wikimedia Commons 
(en) Helix pomatia – galleri av bilder, video eller lyd på Wikimedia Commons 
Helix pomatia – detaljert informasjon på Wikispecies
Taldom

Taldom (russisk: Талдом) er en by i Moskva oblast i Russland. Den ligger rundt 110 km nord for Moskva.  Innbyggertall: 13 334 (folketelling 2002), 14 410 (folketelling 1989).
Bosetningen ble grunnlagt i 1677. I 1918 fikk stedet bystatus, og ble den første byen som ble omdøpt til Leninsk til ære for Sovjetunionens første leder, Vladimir Lenin (mens Lenin ennå levde). I 1929 fikk byen imidlertid tilbake sitt opprinnelige navn. 
I nærheten av Taldom ligger Taldom-senderen, verdens kraftigste kringkastingsstasjon. Det er en langbølgesender på frekvensen 261 kHz med en sendereffekt på 2 500 kilowatt. Sendermasta er 275 meter høy. Programmene til radiostasjonene Radio of Russia og Yunost sendes herfra.


== Referanser ==


== Eksterne lenker ==
Offisielt nettsted 
(en) Taldom – kategori av bilder, video eller lyd på Commons
Hild Henriksen

Alfhild Marie Henriksen (født 20. november 1919, død 2. mai 1994) var en norsk journalist, skipsradiotelegrafist og barnebokforfatter.Under navnet Hild Henriksen utga hun i 1959 sin eneste bok Vestover til Østen; og handler om den unge «gnisten», telegrafisten Lines opplevelser i utenriksfart.  Den vant en konkurranse i regi av Aschehoug og Rederforbundet om «beste ungdomsbok fra sjølivet». Boken solgte 14.000 eksemplarer, og ble oversatt til svensk, dansk og engelsk. Forfatteren fikk Kirke- og undervisningsdepartementets pris for boken.


== Referanser ==
Ken-Richard Hansen

Ken-Richard Hansen (født 6. september 1973) er en norsk lokalpolitiker. Han var ordfører i Vevelstad for  Samarbeidslista fra 2003 til 2015. Kommunen hadde i tillegg til fem representanter fra samarbeidslista, fire fra kommuneliste og fire fra Arbeiderpartiet. Hansen er medlem av Senterpartiet.


== Referanser ==


== Kilder ==
Brønnøysunds Avis: Stiller på nytt (30. mars 2007, oppdatert 31. august 2012, besøkt 12. oktober 2012)
Helgeland Arbeiderblad: Fortsetter i jobben (15. september 2011, besøkt 12. oktober 2012)
Senterpartiet: Ken Richard Hansen (besøkt 16. november 2016)
Jules de Goncourt

For artikkelen om deres samarbeid, se Goncourt-brødrene.Jules de Goncourt (fødenavn Jules Alfred Huot de Goncourt;  17. desember 1830 – 20. juni 1870) var en fransk forfatter som skrev romaner sammen med sin eldre bror Edmond de Goncourt.
Frankrikes mest prestisjetunge litteraturpris, Goncourt-prisen, ble opprettet av Edmond til minne om broren Jules.
Han ble begravet på Cimetière de Montmartre i Paris. Hans bror ble gravlagt samme sted.


== Bibliografi ==
Med Edmond de GoncourtSœur Philomène (1861)
Renée Mauperin (1864)
Germinie Lacerteux (1865)
Manette Salomon (1867)
Madame Gervaisais (1869)Til denne listen bør også Journal tilføyes. Den ble skrevet i fellesskap av Jules og Edmund, deretter av Edmond alene etter at Jules døde. Goncourt-brødrenes Journal ble publisert i flere bind, de første i forfatternes levetid, og de siste etter at Edmond var død.


== Referanser ==


== Eksterne lenker ==
(en) Jules de Goncourt – kategori av bilder, video eller lyd på Commons 
(en) Jules de Goncourt – galleri av bilder, video eller lyd på Commons 
Works by & about Jules de Goncourt hos Internet Archive (digitaliserte originalbøker)
(en) Verker av Jules de Goncourt i Prosjekt Gutenberg
Anne-Rita Nicklasson

Anne-Rita Nicklasson (født 5. oktober 1964) er en norsk politiker (H) som var ordfører i Ballangen kommune fra 2007 til 2015.
Hun representerer også Høyre på Fylkestinget i Nordland.


== Eksterne lenker ==
(no) Anne-Rita Nicklasson hos Stortinget 
(no) Anne-Rita Nicklasson hos Norsk senter for forskningsdata 
Ordføreren – Ballangen kommune
Nicklasson ordfører – Fremover
Dybdeintervju i Narvik i dag (s. 18)
Ivan Haugland

Ivan Haugland (født 20. april 1960) er en norsk lokalpolitiker (Ap) som siden 2015 er ordfører i Leirfjord kommune, et verv han også hadde fra 2003 til 2011.


== Referanser ==
Erik Anders Sæter

Erik Anders Sæter (født 18. desember 1996 på Storjorda i Hamarøy)
er en norsk artist, youtuber, influenser og TV-personlighet. Sæter er kjent fra sine deltakelser i blant annet Paradise Hotel i 2018 og 2021 og Farmen kjendis i 2019. I 2019 var han programleder, sammen med Isabel Raad, i Veien til Pærra på TV3. Sammen med halvbroren Erlend Elias Bragstad driver han podcasten Erlend Elias og Erik Anders.Sæter ga ut sin debutsingel «Ukjent» i februar 2019. Singelen nådde 39.-plass på Spotifys topp-50-liste i Norge.Erik Sæter er vokst opp på Storjorda, i den tidligere Tysfjord kommune, og er sønn til lokalpolitikerne Anders Sæter og Ann Irene Sæter. 
Han var elev ved Hamarøy sentralskole på Oppeid, og videreutdannet seg på NTNU hvorfra han har en bachelorgrad i statsvitenskap.Sæter har de siste årene vært en delaktig samfunnsdebattant i saker som handler om kroppspositivisme og rollene til norske kjendiser.


== TV-deltakelser (utdrag) ==
2018: Paradise Hotel (sesong 10, 2.-plass), TV3
2019: Farmen kjendis (sesong 3), TV 2
2019: Veien til Pærra, TV3
2019: Helt Ærlig, TV3 
2020: Drømmehytta, TV 2 Play
2021: Paradise Hotel (sesong 14, 2.-plass), TV3
2022: Camp Kulinaris (sesong 5, utfordrer), TV3
2022: Norske beefer, NRK 
2023: Torpet kjendis (sesong 7), TV 2


== Diskografi (utvalg) ==
2019 «Ukjent» (singel)
2019 «Skyfri» (singel)
2020 «Nostalgi» (singel)
2020 «Gutta backer» (feat. Johannes Magnussen) (singel)
2020 «Kongen ifra nord» (feat. Johannes Magnussen) (singel)


== Referanser ==


== Eksterne lenker ==
Erik Anders Sæter hos IMDb
Asle Schrøder

Asle Schrøder (født 26. april 1955) er en norsk gårdbruker og politiker (Senterpartiet) fra Våg på Engeløya i Steigen. Han var ordfører i Steigen kommune i tre perioder fra 2007 til 2019. Fra 2017 til 2021 var han vararepresentant på Stortinget for Nordland.


== Referanser ==


== Eksterne lenker ==
(no) Asle Schrøder hos Stortinget 
(no) Asle Schrøder hos Norsk senter for forskningsdata 
(no) Ordføreren – Steigen kommune
(no) Steigen Senterparti
Carl Einar Isachsen jr.

Carl Einar Isachsen jr. (født 20. februar 1959) er en norsk politiker (Sp) som i to perioder har vært ordfører i Lurøy kommune, fra 2007 til 2011 og fra 2015 til 2019.


== Referanser ==


== Eksterne lenker ==
Lurøy Senterparti
Sture Pedersen

Sture Pedersen (født 26. januar 1956) er en norsk lokalpolitiker (H) som siden 2007 er ordfører i Bø kommune i Vesterålen.
Høyre og Arbeiderpartiet stilte en fellesliste ved kommunestyrevalget 2007. Samarbeidet møtte noe motstand og kritikk i Arbeiderpartiet med enkelte trusler om utmeldelser lokalt, og kritikk fra fylkeskommunalt og sentralt hold. spesielt etter at listen samarbeidet med Fremskrittspartiet for å oppnå flertall i kommunestyret med 41,3 % av stemmene og Frps 11,1 %. Fra Høyres hold ble dette betegnet som en lokal sak.
Grunnet dette listesamarbeidet opplevde listen og kommunen økt interesse fra nasjonalt hold.


== Referanser ==


== Eksterne lenker ==
Bø Høyre
Odd Henriksen

Odd Johan Henriksen (født 1. mars 1965) er en norsk politiker (H). Han var innvalgt på Stortinget fra Nordland fra 2013 til 2017. Han var medlem av Energi- og miljøkomiteen.
Henriksen er utdannet jurist og har praktisert som advokat på Fauske. Han har også vært daglig leder i attføringsbedriften Galvano Tia AS på Fauske og daglig leder i Sjøfossen Næringsutvikling AS.Henriksen var medlem av Fauske kommunestyre 1995–2011 og Fauskes ordfører 2007–2011. I 2007 fikk Høyre 22,2 % av stemmene i kommunestyrevalget, en fremgang på 15,8 prosentpoeng, og Henriksen ble valgt til ordfører med støtte fra Fremskrittspartiet, Venstre, Kristelig Folkeparti og Senterpartiet. Dette avsluttet 82 år med sammenhengende Arbeiderparti-styre i kommunen.
I juni 2011 tiltrådte han som regiondirektør i NHO Nordland.


== Referanser ==


== Eksterne lenker ==
(en) Odd Henriksen – kategori av bilder, video eller lyd på Commons 
(no) Odd Henriksen hos Stortinget 
(no) Odd Henriksen hos Norsk senter for forskningsdata
Arnfinn Ellingsen

Arnfinn Torbjørn Ellingsen (født 1946) er norsk politiker (V) som var ordfører i Røst kommune fra 1988 til 1999, og fra 2007 til 2011. Han har også vært statssekretær i Samferdselsdepartementet for Venstre.


== Referanser ==


== Eksterne lenker ==
(no) Arnfinn Ellingsen hos Norsk senter for forskningsdata
Ingunn Laumann

Ingunn Jofrid Laumann (født 29. mai 1952) er en norsk politiker for Arbeiderpartiet. Hun var ordfører i Dønna kommune i Nordland fra 2007 til 2011. Laumann ble første gang innvalgt i kommunestyret i 1983 og har vært med siden med unntak av en periode.
Laumann ble direktevalgt under kommunevalget 2007 som en av to kommuner i Nordland (den andre var Evenes) med godt over 50% av stemmene.


== Eksterne lenker ==
(no) Ingunn Laumann hos Stortinget 
(no) Ingunn Laumann hos Norsk senter for forskningsdata
Jardar Jensen

Jardar Jensen (født 20. oktober 1957) er en norsk politiker (H) som var leder av Nordland Høyre fra 2012 til 2013, og ordfører i Evenes kommune fra 2003 til 2013. Han var statssekretær i Kommunal- og moderniseringsdepartementet fra 2013 til 2015.


== Utdanning ==
Han har examen artium fra St. Hallvard gymnas fra 1977, og er utdannet innen elektronikk fra Sjømilitære korps fra 1981 samt elektronikk og automasjon fra Bergen Maritime Høgskole fra 1983. Jensen er mariningeniør (elektronikk og automasjon) fra Tønsberg Maritime Høgskole fra 1985, og virket innen Sjøforsvaret og Kystvakten 1977–2003.


== Politisk karriere ==
Jensen var nestleder 1997–1999 og leder 1999–2004 i Evenes Høyre, og ble valgt til ordfører ved direkte ordførervalg i 2003, som eneste ordfører i Nordland. Ordningen ble videreført i 2007, da både Evenes og Dønna gjennomførte direkte ordførervalg, og Jensen ble valgt med 60 % av stemmene. Ved kommunestyrevalget i 2011 fikk Høyre 55,3 % av stemmene i Evenes, og ble sittende med rent flertall i kommunestyret. Dette var den største oppslutning noe parti har hatt siden andre verdenskrig i kommunen. Evenes var den Høyre-kommunen som gjorde det best på landsbasis. Jardar Jensen ble valgt for sin tredje perode som ordfører, og Petter Paulsen fra Høyre ble varaordfører. Jensen var også leder i Nordland Høyre 2012–2013. Den 16. oktober 2013 ble han utnevnt til statssekretær i Kommunal- og moderniseringsdepartementet, et verv han hadde fram til han fikk avskjed i nåde, 6. november 2015.


== Referanser ==


== Eksterne lenker ==
(no) Jardar Jensen hos Norsk senter for forskningsdata 
(no) «Jardar Jensen». Kommunal- og moderniseringsdepartementet. 
(no) «Jardar Jensen». Høyre. Arkivert fra originalen 5. april 2013.